El Club Màster Morvedre presenta la III Travessia nadant
10 de juliol 2018

![](/es-va/Actualidad/Pagines/Tercera-Carrera-a-nado.aspx)![](/media/aozjljiq/75c_img_7308.jpg)

La III Travessia nadant “Platja del Port de Sagunt” ha sigut presentada per Ismael Yuste, president del Club Màster Morvedre, i el regidor d'Esports, Miguel Chover. L'objectiu d’esta prova consisteix a consolidar-la en el calendari d'aigües obertes i fer-la créixer quant a participació sense que això supose un tracte menys cuidat als participants.

Enguany s'ha optat per una filosofia continuista respecte a la prova de l'any passat, encara que tenint en compte els suggeriments que els participants de les edicions anteriors han realitzat al club. Com a principal novetat en la tercera edició, hi haurà dos distàncies. D'una banda, es manté la prova dels 2.200 metres i, d'altra banda, s'ha organitzat una prova de 5.000 metres que donarà la volta al pantalà.

Ismael Yuste ha afirmat: **“Enguany hem inclòs una altra travessia de 5.000 metres que té com a al·licient que vorejarà el pantalà del Port de Sagunt que forma part del patrimoni històric industrial i és una oportunitat única per a nadar en condicions de seguretat per un entorn com este”**.                                                    

A més, enguany la participació ha augmentat, en part a causa de la incorporació de la prova dels 5.000 metres, però també per l'èxit de les dos edicions anteriors. **“Incloure esta distància ha tingut molt bona acollida i s'espera que tinguem uns 500 nadadors enguany quan l'any passat vam tindre 380”**, ha assegurat Yuste.

Esta activitat suposa una manera més de promoure el patrimoni històric de la ciutat en ser realitzada en emplaçaments que són patrimoni històric com el pantalà. Miguel Chover afirma que és una manera de **“donar a conéixer la nostra ciutat, les nostres immenses platges i el nostre mar”**.

Esta iniciativa manté el seu caràcter solidari i en esta tercera edició es donarà una part de la recaptació a una associació local i a una fundació de la Comunitat Valenciana. **“El 80% de la donació va a una associació del municipi i el 20% és per a alguna associació que es pose en contacte amb nosaltres. En este cas va eixir SOS Animals com a associació local i una fundació d'ajuda contra el càncer de València com a associació de la Comunitat”**, ha declarat Yuste.

​

*   [](http://www.facebook.com/sharer.php?u=https://aytosagunto.es/va/actualitat/el-club-master-morvedre-presenta-la-iii-travessia-nadant/ "Facebook")
*   [](http://twitter.com/share?url=https://aytosagunto.es/va/actualitat/el-club-master-morvedre-presenta-la-iii-travessia-nadant/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-club-master-morvedre-presenta-la-iii-travessia-nadant/ "Linked In")
*   [](mailto:?body=https://aytosagunto.es/va/actualitat/el-club-master-morvedre-presenta-la-iii-travessia-nadant/)